Lada 2105

Lada 2105 (VAZ-2105, Žiguli) oli venäläisen AvtoVAZ:in valmistama henkilöautojen mallisarja. 2105:n esisarjan valmistus käynnistyi lokakuussa 1979 , täysimittaiseen tuotantoon tehdas pääsi tammikuussa 1980. Mallin valmistus päättyi 30. päivänä joulukuuta 2010. 2105 on Lada-merkin pisimpään tuotannossa ollut mallisarja.

Iževskin autotehtaan oli tarkoitus jatkaa mallin valmistusta mutta tämä ajatus hylättiin, koska yhtiön tuotelinjaan kuului jo malli VAZ-2107 ja sille oli kannattavampaa tuottaa ainoastaan yhtä mallia. Vientiin VAZ-2105 meni mm. nimillä Lada 1300, Lada Saloon, Lada Nova ja Lada Riva.History Lada 2105 - Drive2.ru (venäjänkielinen)

Ukrainalainen ajoneuvotehdas KrAZ valmisti CKD-sarjana erän 2105-malliaVAZ-2106 : quelques exemplaires assemblés en Ukraine. (ranskankielinen). Egyptiläinen Lada-Egypt kokoonpani 2105-mallia CKD-sarjana Suzuki-Egypt -yhtiön tehtaassa, koska sillä ei vielä tuolloin ollut omia tuotantotiloja.Rostec - Lada-Egpt, Lada cars assembling venture in Egypt Länsi-saksalainen Bohse Automobilbau valmisti VAZ-2105:een perustuvaa vapaa-ajan automallia nimellä Bohse Euro-Star."Bohse Euro-Star brochure". Storm.oldcarmanualproject.com.Cars that baffle you with their existence: Bohse Euro-star 

Vuosina 1995 – 2006 AvtoVAZin tytäryhtiö VAZInterService (VIS) valmisti kevyttä hyötyajoneuvomallia VIS-2345, jossa hyödynnettiin Lada Nivan (VAZ-2123) runkoa, jolle oli asennettu 2105:n tai 2107:n keulaosa. Mallia toimitettiin tehdasvalmisteisena lava-autona ja ohjaamo-alustana.VAZInterService VIS-2345 (venäjänkielinen)

 Yleistä 
VAZ-2105 tuotiin markkinoille korvaamaan vanhempi "Perus-Lada" eli VAZ-2101, malleja tosin valmistettiin vielä usean vuoden ajan rinnakkain. Vaikka 2105 käytti edelleen vanhaa, jo vuonna 1966 Fiat 124:n esittelyn yhteydessä käyttöönotettua peruskoria ja alustaa, mallia pidetään yleisesti modernimpana toisen sukupolven edustajana, eikä ainoastaan vanhan mallin facelift-versiona. VAZ-2105:n esisarjan valmistus aloitettiin loppuvuodesta 1979 ja sarjatuotantoon päästiin tammikuun 1980 lopulla. Perus-2105:stä jatkojalostettiin vuonna 1981 markkinoille tullut, paremmin varusteltu sedan VAZ-2107 ja vuonna 1984 lanseerattu farmari VAZ-2104 (1984).Andy Thompson, "Cars of the Soviet Union", Haynes Publishing, 

Vuonna 2005 AvtoVAZ siirtyi nimistössään uuteen käytäntöön, ja malli sai myös kotimarkkinoillaan kauppanimen Lada 2105.AvtoVAZ renamed their cars LADA, 3.11.2004 (venäjänkielinen) 

Elokuussa 2010 AvtoVAZ antoi ilmoituksen, jonka mukaan Lada 2105:n ja 2107:n valmistus, mukaan lukien peltien prässäys ja korien hitsaus sekä maalaaminen, siirtyvät IzhAvto-yhtiölle; tämä otti lopulta tuotantoon ainoastaan 2107:n. Joulukuun 30. päivänä vuonna 2010 Toljattin tehtaan linjalta rullasi viimeinen Lada 2105.

2105 oli takavetoisen Lada-malliston pitkäikäisin jäsen, sen elinaika oli kuukauden pidempi kuin sisarmalli 2106:n. Mallia valmistettiin eri variantteina kaikkiaan noin kaksi miljoonaa kappaletta.Good-bye, "Pyaterochka"! (venäjänkielinen) 

 Lada 2105 Suomessa (1981–1996)Ladan takavetomalliston vaiheita Suomessa 1971-1997 
 Uuden Lada 2105:n myynti Suomessa alkaa vuonna 1981. 2105:ssä oli uusi 1,3-litrainen moottori, jossa nokka-akselia käytti ketjun sijasta hammashihna. Uutuuksina oli mm. termostaattiohjattu imuilman esilämmitys ja automaattiryyppy. Vaihteiston välitykset olivat uudet edeltäjiin verrattuna. Korin pellit, kattoa ja lattiaa lukuun ottamatta, olivat uudet, etu- ja takavalot olivat suorakaiteen muotoiset ja ovenkahvat olivat uudet. Peilit olivat sisältä säädettävät ja uutta olivat myös takasumuvalot, alumiiniset puskurit ja uusi kojelauta, jossa oli myös jännitemittari. Istuimet olivat uudet, samoin verhoilut.
 Vuonna 1982 markkinoille tuodaan uusi Lada 1200 S (VAZ-21051), jossa on yhdistetty 2105:n kori ja varusteet sekä Lada 1200:n (VAZ-2101) moottori ja voimansiirto.
 Vuonna 1983 markkinoille tuotiin uusi Lada 1500 S (VAZ-21053), jossa on yhdistetty 2105:n kori ja varusteet sekä Lada 1500 S:n moottori. Malli ei ole markkinoilla kuin vuoden, ennen kuin sen korvaa samalla tekniikalla, mutta paremmalla varustelulla toteutettu Lada 2107. 
 Vuonna 1990 2105-korimallin Lada 1500 S (VAZ-21053) palaa myyntiin viisivaihteisena versiona, varustettuna DAAZ-Solex -kaasuttimellaSOLEX- und OZON Vergasertypen  ja kärjettömällä sytytyksellä. Malli korvaa 1200 S:n (VAZ-2101) ja on, 1300 S:n (VAZ-21072) jäätyä pois markkinoilta, Lada-perheen edullisin malli. 
 Vuonna 1992, pienen toimituskatkoksen jälkeen,  1500 S -mallista tuodaan markkinoille vähäpäästöinen versio, varustettuna katalysaattorilla ja sähköisesti ohjatulla Axtec-kaasuttimella. Noin vuoden verran 1500 S -mallia myydään Suomessa erikoisverhoilulla varustettuna, näiden versioiden myyntinimenä on Lada 1500 SL. 
 Viimeiset takavetoiset Ladat myydään Suomessa vuonna 1997 ja niiden maahantuonti lopetetaan.

 Tekniset tiedot  
Lada 2105:n, ja sen muunnosten, Suomessa tarjolla olleet vaihtoehdot:

 OttomoottoritLada 2105 (VAZ-2105) ja sen muunnokset 
 Malli 2105  1200 S  1500 S Myyntiaika Suomessa 1981-1984 1982-1990 1983, 1990-1996 Rakenne R4-ottomoottori, 8V-SOHC, kaasutin R4-ottomoottori, 8V-SOHC,kaasutin, yksipisteruisku (1992-) Iskutilavuus 1294 cm³ 1198 cm³ 1452 cm³ Teho  48 kW (65 hv) @5600 r/min 44 kW (60 hv) @5600 r/min 55 kW (75 hv) @5600 r/min Vääntö 94 Nm @3400 r/min 87 Nm @3400 r/min 106 Nm @3400 r/min Huippunopeus 145 km/h 142 km/h 152 km/h Kiihtyvyys 0–100 km/h 18 s  19 s 17 s Vetotapa Takaveto Vaihteisto 4-portainen manuaali Vaihteisto 1990-5-portainen manuaali Polttoaineenkulutus(yhdistetty) 

 Lähteet 

 Aiheesta muualla
 Премьера ! ВАЗ-2105 «Жигули» ! Модификации ! (VAZ-2105-video)

2105
Luokka:1970-luvun autot
Luokka:1980-luvun autot
Luokka:1990-luvun autot
Luokka:2000-vuosikymmenen autot
Luokka:2010-luvun autot